open-index/open-wikipedia-markdown huggingface dataset:
Xeometría descritiva

dereita|200px

A **xeometría descritiva** (tamén chamada *xeometría mongeana* ou *método monge*) é unha rama da xeometría que ten como obxectivo representar obxectos de tres dimensións nun plano bidimensional. Dito doutro xeito, É a ciencia, disciplina ou método gráfico-matemático que pretende representar, nun plano (o plano de debuxo) os corpos no espazo (figuras), resolvendo os problemas de tres dimensións, mediante o uso da xeometría. Ese método foi desenvolvido por Gaspard Monge e tivo grande importancia no desenvolvemento tecnolóxico desde súa sistematización. Existen diferentes sistemas de representación que serven a este fin, como a perspectiva cónica, o sistema de planos acoutados etc. pero quizais o máis importante é o sistema diédrico, tamén coñecido como *sistema Monge*, desenvolvido por Monge na súa primeira publicación no ano 1799.

## Fundamentos e propósitos da xeometría descritiva 
Para representar xeometricamente é preciso realizar unha operación chamada **proxección** que consiste en referir debuxando o corpo do espazo nun plano. Toda representación en xeometría descritiva debe ser reversible, é dicir, a partir da proxección pódese formar o corpo no espazo representado. Isto pódese conseguir mediante varios medios chamados sistemas de representación.

### Elementos de proxección 
Cada obxecto colocado no camiño dos raios de luz produce unha silueta nun plano situado detrás. Se imaxinamos que o corpo é transparente ou de vidro, podemos ver a través dos seus bordos e vértices, e a silueta, ou contorno aparente, pódese representar con detalle. Esas siluetas, representadas no plano de debuxo, son o que coñecemos como **proxeccións**.

O **centro de proxección** é o punto do que parten as rectas que pasan polos puntos do obxecto e inciden sobre o plano. Pode ser un punto coñecido ou estar no infinito.

As **rectas proxectantes** son as que conteñen o centro de proxección, pasan por algún punto do obxecto e inciden no plano.

O **plano de proxección** é aquel no que inciden as rectas proxectantes dando lugar ao debuxo ou proxección do obxecto.

## Tipos de proxeccións 
Nas **proxeccións cilíndricas** o punto de proxección é un punto impropio situado no infinito ( ∞ ), e as rectas proxectantes son paralelas entre si. En cartografía tamén define un tipo de proxección cartográfica chamada proxección de Mercator.

En xeometría descritiva, na proxección cilíndrica a proxección ten a mesma magnitude que o obxecto. Segundo sexa a inclinación dos raios co plano, a proxección cilíndrica pode ser **ortogonal**, onde os raios son perpendiculares ao obxecto (sistemas de representación diédrico e axonométrico) ou **oblicua**, onde os raios inciden cunha inclinación (perspectiva cabaleira).

### Formas xeométricas 
#### Clasificación das formas xeométricas elementais
Formas xeométricas planas:
* polígonos
* recta
* seccións cónicas

Formas xeométricas espaciais:
* superficies regladas
* poliedros regulares
* pirámide
* cuña
* prisma
* superficies de revolución:
:* cilindro
:* cono
:* esfera
:* elipsoide
:* paraboloide
:* hiperboloide
* superficies non regladas
Fernando Martínez Perales

**Fernando Martínez Perales**, máis coñecido como **Nando**, nado en Valencia o 21 de maio de 1967, é un exfutbolista e actual adestrador de fútbol español. Xogaba de defensa e foi internacional coa selección española.

## Traxectoria 
### Como xogador 
Formouse como xogador nas categorías inferiores do Valencia CF, xogando posteriormente no Levante UD e Valencia B. En 1987 debutou co Valencia CF en Primeira División, e permaneceu no club ché até 1992, ano no que Guus Hiddink non contou con el ao darlle minutos a Leonardo. Na tempada 1992–93 foi contratado polo Deportivo da Coruña, variando a súa posición de extremo en lateral esquerdo, conseguindo co club galego unha Copa do Rei (1994–95) e unha Supercopa (1995). A mediados da tempada 1997–98 foi traspasado ao Sevilla FC, daquela en Segunda División, co que lograría o ascenso un ano despois. Na tempada 2000–01 xogou coa SD Compostela e posteriormente xogou co Atlético Arteixo.

### Selección nacional 
Nando foi internacional coa selección española en dúas ocasións. Debutou con derrota o 14 de setembro de 1988, nun encontro amigable contra Iugoslavia en Oviedo (1–2). O seu segundo e derradeiro partido internacional foi outro amigable contra México, nas Palmas de Gran Canaria, que rematou con empate (1–1).

### Como adestrador 
O 29 de decembro de 2009 anunciouse a súa contratación como adestrador polo UD Somozas.

O 14 de xuño de 2011 anunciouse a súa contratación polo CCD Cerceda, sendo substituído o 2 de abril de 2012 por Luis Santiago.

En xuño de 2013 anunciouse a súa contratación polo Pontevedra CF, en substitución de Milo Abelleira. En outubro de 2013 presentou a súa dimisión debido a diferenzas co cadro de xogadores.

## Notas 
## Véxase tamén 
### Ligazóns externas 
* Datos do xogador en bdfutbol.com
David Fernández Miramontes

**David Fernández Miramontes**, nado na Coruña o 20 de xaneiro de 1976, é un exfutbolista galego. Xogaba de dianteiro.

## Véxase tamén 
### Ligazóns externas 
* Datos do xogador na páxina do club
Golfo de Cádiz

O **golfo de Cádiz** é un entrante do océano Atlántico na costa do suroeste da Península Ibérica, que se encontra entre o cabo de San Vicente, en Portugal, e o Estreito de Xibraltar, polo que as súas augas bañan a costa sur do Algarve, a costa da provincia de Huelva e a costa atlántica da provincia de Cádiz. Esta zona costeira recibe o nome de Costa da Luz.

## Xeografía 
Os ríos máis importantes que morren neste golfo, de oeste a leste, son:
* Río Guadiana (742&nbsp;km)
* Río Piedras
* Río Odiel (co río Tinto)
* Río Guadalquivir (666&nbsp;km)
* Río Guadalete (157&nbsp;km)

## Recursos 
O golfo de Cádiz posúe pequenas reservas de gas natural. Aínda que no pasado non se extraía por considerar que non existía cantidade suficiente para asegurar a súa rendibilidade, na actualidade suscítase retomar a extracción para evitar a dependencia exterior. Na actualidade Repsol extrae a 30 quilómetros de Mazagón.

En canto á pesca, as especies mariñas de interese comercial que se capturan no Golfo de Cádiz suman 314, entre elas destacan a chirla, a anchoa, o salmonete, a acedía e o atún. O atún é especialmente importante, en termos económicos e culturais, xa que implica técnicas de pesca distintas como son as almadrabas.

## Notas 
## Véxase tamén
Ospreys

Os **Ospreys** (en galés: Y Gweilch), anteriormente *Neath-Swansea Ospreys* (en galés: *Gweilch Tawe-Nedd*), son un dos catro equipos profesionais de rugby de Gales. Compiten no Pro14, unha liga que inclúe equipos profesionais de Escocia, Gales, Irlanda, Italia e Suráfrica, e na European Rugby Champions Cup. O equipo fundouse no ano 2003 como resultado da fusión do Neath RFC co Swansea RFC, sendo parte do plan de creación de equipos rexionais en Gales da Welsh Rugby Union. O equipo está afiliado a múltiples clubs locais amadores e semi-profesionais, incluído equipos da Welsh Premier Division como o Aberavon RFC, o Bridgend Ravens e os propios Neath e Swansea. A área de influencia do club é coñecida de forma informal como *Ospreylia*.

O estadio principal do equipo é o Liberty Stadium de Swansea, recinto con capacidade para 20.827 espectadores. Con todo, teñen xogado algúns encontros de menor importancia no Brewery Field de Bridgend. O escudo do club e o alcume do mesmo en inglés *osprey* fan referencia á aguia peixeira, unha ave rapaz de plumas brancas e negras que representa as cores dos clubs fundadores, o branco e o negro. Actualmente o equipo xoga como local de negro e como visitante de branco e laranxa. Os Ospreys son o equipo galés máis exitoso da historia do Pro14 (antes Celtic League e Pro12), tendo gañado o campionato en catro ocasións. Alén diso, os Ospreys foron o primeiro gales en conseguir vencer un equipo de elite de xira, conseguindo vencer a  por 24–16 en 2006. 

## Elenco 
Os seguintes son os xogadores dos Ospreys para o Pro14 de 2019−20.

## Xogadores destacados 
### Gales 
A seguinte é unha lista de xogadores dos Ospreys internacionais con .

### British and Irish Lions 
Os seguintes xogadores xogaron cos British and Irish Lions menrtres xogaban para os Ospreys.

### Internacionais 
Os seguintes son xogadores dos Ospreys que foron internacionais con seleccións diferentes á galesa.

## Adestradores 
A seguinte é unha lista de todos os adestradores da historia dos Ospreys.

## Palmarés 
***Celtic League/Pro12**
****Campións (4)**: 2005, 2007, 2010, 2012
* **Anglo-Welsh Cup**
****Campións (1)**: 2008
***Subcampións (1)*: 2007

## Notas 
## Véxase tamén 
### Outros artigos 
* Pro14

### Ligazóns externas 
* Páxina web oficial
Gento II

**Julio Gento López**, máis coñecido como **Gento II**, nado en Guarnizo (El Astillero, Cantabria) o 24 de abril de 1939 e finado na mesma localidade o 14 de setembro de 2016, foi un futbolista español que xogaba na demarcación de centrocampista. Era irmán dos tamén futbolistas Paco Gento e Gento III.

## Traxectoria 
Na tempada 1961–62 fichou polo Deportivo da Coruña, en Segunda División. Debutou na décima xornada, nun partido en Riazor contra o CD Ourense que rematou con vitoria local por 4–1, anotando Gento o cuarto gol do conxunto branquiazul. Foi un habitual da dianteira coruñesa xunto con Jaime Blanco, Veloso e Amancio. O equipo logrou o ascenso a Primeira División tras lograr o campionato de Segunda, e Gento participou en 17 encontros e logrou 4 goles.

Faleceu o 14 de setembro de 2016, aos 77 anos.

## Palmarés 
;Deportivo
* Segunda División: 1961–62

## Notas
Alimentación

miniatura|Meniño tomando o biberón
[miniatura|dereita|[Polbo á feira, unha comida típica de Galicia]]
miniatura|dereita|Postos de comida na rúa en Taipei
miniatura|dereita|Nenos comendo no Senegal
A **alimentación** consiste na obtención, preparación e inxestión dos alimentos. A nutrición é o proceso mediante o cal os alimentos inxeridos se transforman e se asimilan, é dicir, incorpóranse ó organismo dos seres vivos, que deben comer san e observando a  nutrición. Por extensión, chámase tamén **alimentación** á subministración de enerxía ou materia prima necesarias para o funcionamento de certas máquinas.

## Alimentación humana
Os seres vivos necesitamos, ademais da auga, que é vital, unha variada e equilibrada alimentación que é fundamental para a vida. Unha dieta correcta debe conter cantidades axeitadas de proteínas, lípidos, glícidos, vitaminas e minerais. A base dunha boa nutrición reside no equilibrio, a variedade e a moderación da nosa alimentación. Pero a alimentación moderna urbana é moi frecuentemente desequilibrada, desestruturada e adóitase xuntar cunha vida cada vez máis sedentaria.

Xa desde hai 2.400 anos, coñecíase a relación entre a alimentación e a saúde: Hipócrates dicía que *a nosa alimentación era a nosa medicina*. É ben sabido que os factores alimentarios están asociados a enfermidades coma a diabetes, a osteoporose, a obesidade e outras. A inxesta de demasiados ácidos graxos saturados e colesterol pode provocar ateroesclerose. En contrapartida, no século XX demostrouse o vínculo que hai entre as carencias alimentarias e as enfermidades graves. Estas diferentes formas de malnutrición seguen sendo, aínda agora, problemas de saúde pública.

## Desordes alimentarias
A mala alimentación, sumada ós trastornos psicolóxicos ou psíquicos derivados, pode ser a causa de diversas enfermidades, das que cabe salientar catro coma as máis importantes:
*Obesidade
*Anorexia
*Bulimia
*Depresión

## Día da alimentación
* 16 de outubro - Día Mundial da Alimentación
* 8 de novembro - Día Europeo da Alimentación e a Cociña Sas

## Véxase tamén
### Bibliografía
*
### Outros artigos
* Enfermidade de orixe alimentaria
* Lista de siglas e acrónimos de alimentación
* Seguridade alimentaria

### Ligazóns externas
*
Clemente Fernández López

**Clemente Fernández López**, nado en Madrid o 11 de novembro de 1919, é un exfutbolista español.

## Clubs 
## Palmarés 
* **3** Copas do Rei.
Forte da Ínsua

O **Forte da Ínsua** é unha fortificación situada na freguesía de Moledo, no concello de Caminha, no distrito de Viana do Castelo, en Portugal.

A insua de Santo Isidro está situada no esteiro do río Miño, a douscentos metros da costa.

## Antecedentes
Esta pequena illa foi utilizada como lugar de culto. En época cristiá había nela unha pequena ermida, baixo a invocación da Nosa Señora da Ínsua.

### O primitivo forte
Durante o reinado de Xoán I de Portugal, franciscanos de Galicia ergueron na illa un mosteiro entre os anos 1388 e 1392. Algúns autores datan nesta época a primeira defensa local, coa función de protección da barra do río e dos relixiosos.

Ao parecer o rei Manuel I de Portugal reformou e ampliou esa defensa en 1512, ao igual que faría anos máis tardes Filipe I de Portugal, mais non existen vestixios desas estruturas engadidas.

### O forte setecentista
miniatura|250px|esquerda|Un baluarte do Forte da Ínsua.
Situado nunha rexión fronteiriza estratéxica para o acceso a Caminha, a actual estrutura débese ao contexto da Guerra da Restauración da independencia portuguesa, durante o reinado de Xoán IV de Portugal, mandada construír entre 1649 e 1652 por Diogo de Lima.

Reparada e reforzada nos séculos seguintes, foi abandonado até que en 1940 pasou a mans do Ministério das Finanças de Portugal.

Actualmente está en condicións precarias de conservación, rexistrouse a perda dos soportes de madeira dos tellados e das tellas, dos azulexos seiscentistas, das pinturas e das imaxes da capela. A estrutura pode ser visitada polo público, sendo a travesía até a illa feita por pequenas embarcacións locais.

## Características 
O forte presenta planta cuadrangular con baluartes nos vértices. Un revelín protexe o portón de armas. En torno ao terraplén, ao abrigo das murallas, atópanse os depósitos e barracóns da tropa. No centro estarían as edificacións de servizo: Casa de Comando e cuartel da tropa, cociña e capela. Un pozo de auga potable abastecía á gornición, composta por un Gobernador (comandante) e doce prazas, renovadas semanalmente. Ese pozo destaca por se situar no mar, sendo un dos tres únicos existentes no mundo con esa característica.

## Véxase tamén 
### Bibliografía 
*Gil, J. e cabrita, A: *Os mais belos castelos e fortalezas de Portugal*. Editorial Verbo, 1996. ISBN 972-22-1135-8

### Ligazóns externas 
*Instituto Português do Património Arquitectónico (IGESPAR) .
*"História do Forte da Ínsua", no blog *Moledo do Minho* .
*"Forte da Ínsua", no blog *Vila Praia de Âncora* .
Castelo de Fornelos

O **castelo de Fornelos** ou **torre de Fornelos** é unha fortificación situada na parroquia de Crecente (Crecente), nun outeiro á beira do río Ribadil, moi próximo á fronteira con Portugal, fronte ao castelo de Melgaço.

## Historia
Estímase que a torre foi levantada xa na época da Antiga Roma e derrubada no século XI, para volver a ser levantada. As primeiras noticias documentais existentes do castelo son de 1158. Foi palco dos combates entre o rei de Galiza Afonso VII e seu curmán Afonso Henriques de Portugal. Sancho I de Portugal fixo doazón deste lugar a dona Aldonza Vázquez de Fornelos e ao seu marido Fernán Pérez de Castro, fundadores da Casa de Fornelos.

Entre os personaxes históricos relacionados co castelo están Martín Sánchez, fillo bastardo de Sancho I de Portugal, Xoán de Castro, bispo de Tui, e Álvar Páez de Soutomaior, que naceu nel.

En 1467 sufriu o ataque irmandiño durante a Gran Guerra Irmandiña, pero ao rematar a revolta foi de novo levantada por Pedro Madruga, que tivo prisioneiro no castelo ao bispo de Tui, Diego de Muros. Segundo as crónicas, durante o cativeiro a súa saúde sufriu moito, chegando a perder todos os dentes.

Unha vez liberado, o bispo organizou un exército co único propósito de derrotar o castelo no que estivera prisioneiro. Porén, a fortificación, só defendida por 15 homes, conseguiu resistir a investida e o sitio realizado polos exércitos do bispo e de García Sarmiento. Nesta batalla faleceu o cabaleiro Francisco López de Avalle.

Na segunda metade do século XX o castelo foi desmantelado case por completo para reutilizar a pedra en diversas construcións veciñas.

## Características
Do conxunto militar defensivo só se conserva a torre da homenaxe e restos moi danados do recinto murado defensivo e do foso.

A torre da homenaxe é de planta rectangular. Ten 19 metros de altura, estruturada en tres andares. O lado oeste mide 11 metros. Entre a vexetación, que cobre case completamente o edificio, poden verse varias seteiras e algunha xanela con arco de volta perfecta.
## Notas
## Véxase tamén
### Bibliografía
*
### Ligazóns externas
*Torre de Fornelos na páxina web do concello de Crecente.
*Ficha en www.castillos.net .
Alfredo Blanco Rodríguez

**Alfredo Blanco Rodríguez**, máis coñecido como **Cholo**, nado en Pontevedra o 7 de agosto de 1944, é un exfutbolista galego. Xogaba de defensa e desenvolveu a maior parte da súa carreira no Deportivo da Coruña.

## Traxectoria 
Aínda que naceu na Pontevedra criouse dende pequeno na Coruña, onde xogou ao fútbol en equipos infantís como o Galera e o Júpiter, antes de ingresar no Orzán. En 1962 pasou ao Fabril, adestrado por Neira, co que debutou na Terceira División o 30 de decembro contra o Foz no campo Martínez Otero. Militou ata 1966 no equipo fabrilista, compartindo defensa entre outros con Manolete ou José Luis.

Na tempada 1966/67 foi cedido ao Langreo, da Segunda División, xunto aos seus compañeiros fabrilistas Giráldez e Guitián. Debutou na categoría de prata na terceira xornada, contra o Calvo Sotelo en Puertollano, e disputou un total de 29 encontros, tendo como compañeiros na defensa a Jáuregui e Poladura. O equipo acabou por conseguir a permanencia nunha promoción contra a Ponferradina.

De volta na Coruña, pasou a formar parte do primeiro equipo deportivista para a tempada 1967/68, tamén en Segunda, categoría á que acababa de descender. Debutou co equipo de Eguiluz nunha vitoria a domicilio sobre o Rayo Vallecano e disputou un total de oito partidos na tempada, logrando o ascenso como campións de Segunda.

Na tempada 1968/69 xogou 17 partidos na Primeira División, da man do adestrador Cheché Martín, debutando na máxima categoría nunha vitoria por 1-0 sobre o FC Barcelona en Riazor. Cholo foi un habitual do once do Deportivo neses anos, nos que o Deportivo descendía e ascendía case cada ano. Disputou un total de 168 partidos oficiais co club galego, compartindo defensa entre outros con Aurre, Domínguez, Sertucha, Campanal, Bellod, Luis ou Zugazaga, e tendo como adestradores a Roque Olsen e Arsenio Iglesias.

A tempada 1972–73 foi difícil para o Deportivo e para o propio Cholo, relegado á suplencia. O equipo coruñés tivo catro adestradores esa campaña: o chileno Fernando Riera, Carlos Torres, Enrique Orizaola e José Antonio Irulegui, que non puideron evitar o descenso do club a Terceira División por primeira vez na súa historia. Cholo participou en 19 partidos, sendo relegado á suplencia en favor dun emerxente Ramón Piña, de 17 anos.

En agosto de 1974 foi traspasado ao Lugo, que militaba por aquel entón na Terceira División. Foi titular durante case toda a tempada no club lugués, a carón dos defensas Álvarez, Miguel Galán e Fariña, disputando 35 partidos de liga e 5 de Copa.

Trala súa retirada involucrouse no xogo da chave, competindo e presidindo a Federación Galega de Chave dende a súa mesma creación en 1996.

## Notas 
## Véxase tamén 
### Ligazóns externas 
* Datos do xogador en bdfutbol.com
Gabe Pruitt

**Gabriel Michael Pruitt**, nado nos Ánxeles o 19 de abril de 1986, é un xogador de baloncesto estadounidense.

## Traxectoria deportiva 
### Universidade 
Xogou durante 3 tempadas cos *Trojans* da Universidade de Southern California, nos cales obtivo unha media de 13,8 puntos e 3,5 asistencias por partido. En 2007 conseguiu co seu equipo chegar a oitavos de final do Torneo da NCAA, caendo ante o número un, North Carolina. Pruitt anotou máis de 10 puntos nos catro partidos disputados no torneo.

#### Estatísticas 
Estas son as súas estatísticas completas do seu paso por USC:

### Profesional 
Foi elixido no posto 32 da segunda rolda do Draft da NBA de 2007 polos Boston Celtics, equipo co cal comprometeuse para xogar as seguintes dúas tempadas. En xullo de 2009 foi despedido do equipo. O 11 de setembro de 2009 asinou coma axente libre polos New York Knicks, aínda que non chegou a debutar, xogando actualmente en Utah Flash da NBA D-League. O 9 de decembro de 2011 asinou un contrato cos Orlando Magic, mais foi despedido dúas semanas despois.

## Notas 
## Véxase tamén 
### Ligazóns externas 
* Ficha de Pruitt en NBA.com 
* Datos de Pruitt na NCAA
Pazo do Conde de Gondomar

miniatura|Escudo Sarmiento-Acuña.
[miniatura|240px|[Diego Sarmiento de Acuña, o primeiro conde.]]
O **pazo do Conde de Gondomar**, tamén chamado **fortaleza de Gondomar**, é unha fortificación de orixe medieval situada ao sur da vila de Gondomar. Está declarado Ben de Interese Cultural, e sitúase nunha fraga de árbores centenarias, rodeado por unha leira de 30 ha.

## Historia 
Posiblemente foi fundado entre os séculos XIV e XV, sendo nesa época de tamaño moito máis reducido.

No século XVI a praza-forte consta como propiedade do corrixidor de Granada e capitán xeneral das illas Canarias, García de Sarmiento. En 1617 Filipe III concedeu ao seu primoxénito, Diego Sarmiento de Acuña, o título de Conde de Gondomar, por defender a costa do val Miñor dos ataques do pirata Francis Drake. Nesa época o conxunto foi obxecto de considerables modificacións e ampliacións.

En 1665 foi invadido polos exércitos portugueses, que no asalto destruíron gran parte das edificacións, sendo restaurado en estilo neoclásico.

Un incendio producido no século XVIII provocou o seu abandono até que no século XIX o condado de Gondomar se uniu por vía matrimonial ao ducado de Medinaceli, comezando as obras de restauración que continuaron até principios do século XX e deron lugar á actual edificación.

## Características 
Consérvanse como elementos principais unha varanda “condal”, dous corpos laterais da muralla, varias escaleiras, o terrazo, portas ornamentadas e outros elementos defensivos menores, a maior parte deles de arquitectura neoclásica.

O edificio principal está distribuído en 3 andares. Ten unha capela acaroada do século XVII, de fachada con porta simple de arco de volta perfecta, e sobre esta un óculo que permite a iluminación do interior.

Orixinalmente tiña uns 3&nbsp;km de muralla, conservándose só algúns vestixios e garitas.

## Notas
## Véxase tamén 
### Bibliografía 
*
*

### Outros artigos 
* Castelos de Galicia

### Ligazóns externas 
* *Árbores senlleiras. O contorno das árbores e formacións*, Consellería do Medio Rural.
* Información sobre o castelo, en www.agalicia.com .
Herb Caen

**Herbert Eugene Caen**, coñecido como **Herb Caen**, nado en Sacramento (California) o 3 de abril de 1916 e finado en San Francisco o 1 de febreiro de 1997, foi un xornalista estadounidense. Foi gañador do Premio Pulitzer, e atribúeselle a invención do termo *beatnik*, que ridiculiza á xeración beat.

## Traxectoria
Escribiu durante case toda a súa vida para o xornal *San Francisco Chronicle*, dende fins da década do 30 ata a súa morte. Publicou unha colección de ensaios baixo o título de *Baghdad-by-the-Bay*, en 1949. Morreu en 1997 e o seu funeral foi un dos acontecementos máis destacados da historia recente da cidade de San Francisco.

## Véxase tamén 
### Ligazóns externas 
*Columna que data do 2 de abril de 1958, onde Caen escribiu por vez primeira o termo "beatnik" 
*Cronoloxía da súa carreira 
*Colección de columnas de Caen
Mimi Pond

**Mimi Pond** é unha guionista e caricaturista norteamericana.

## Traxectoria
O seu traballo máis salientable foi a escritura do guión do primeiro episodio de *The Simpsons*, "Simpsons Roasting on an Open Fire", en 1989. Ademais, é autora de varios libros de humor.

Pond tamén escribiu para a serie *Designing Women* da CBS e ''Pee-wee's Playhouse*. Traballou como caricaturista para *Los Angeles Times* e outras publicacións.

Despois da publicación do seu libro *Shoes Never Lie*, *The Boston Globe'' describiuna como "quizais a autoridade punteira na conexión espiritual, emocional e visceral entre as mulleres e os zapatos" (por unha historia da colección de zapatos de Imelda Marcos).

## Notas
## Véxase tamén
### Bibliografía
* Splitting Hairs - the bald truth about bad hair days, Simon & Schuster (1998) ISBN 0684826437 
* A Groom of One's Own - And Other Bridal Accessories, Penguin USA (1991) ISBN 0452269458 
* Shoes Never Lie, Berkley Pub Group (1985) ISBN 0425081044 
* Mimi Pond's Secrets of the Powder Room, Holt, Rinehart, and Winston (1983) ISBN 0030632536 
* The Valley Girls' Guide to Life, Dell Pub Co (1982) ISBN 0440593344
Patrick Swayze

**Patrick Wayne Swayze** (pronunciado ˈsweɪziː), nado en Houston (Texas) o 18 de agosto de 1952 e finado nos Ánxeles (California) o 14 de setembro de 2009, foi un actor, cantante e bailarín estadounidense. Foi coñecido sobre todo polos seus papeis nos filmes *Dirty Dancing* e *Ghost*.

## Traxectoria 
Naceu no seo dunha familia católica de orixe irlandesa no estado de Texas. A súa nai era coreógrafa e o seu pai delineante. Na escola tomou contacto con disciplinas que serían importantes na súa vida, como o ballet clásico, o teatro e a patinaxe sobre xeo. Con vinte anos marchou a Nova York a completar os seus estudos de danza nas escolas de balé Harkness Ballet e Joffrey Ballet.

### Cine, teatro e televisión 
A primeira aparición profesional de Swayze como bailarín foi na compañía Disney on Parade. A finais dos setenta e primeiros oitenta fixo algunhas substitucións en producións teatrais de Broadway e papeis puntuais en series de televisión, ata que en 1983 se dá a coñecer como un dos personaxes principais de *The Outsiders*, o filme de Francis Ford Coppola. Esa participación dálle para encadear tres series de ficción para televisión: *Amencer vermello* (1984), *Youngblood* (1986), e sobre todo *North and South* (1986), ambientada durante a guerra civil estadounidense.

Aínda que eses traballos lle outorgan unha certa sona, o papel que o levou á fama foi a súa interpretación do profesor de danza Johnny Castle en *Dirty Dancing*, a comedia musical romántica daquela tempada (1987), e que gañou o Oscar á mellor canción orixinal. Swayze foi nomeado a un globo de ouro pola súa actuación, e o filme foi o primeiro da historia en vender máis dun millón de copias en vídeo. Despois de realizar algúns papeis menores e de aparecer en distintas promocións polo seu atractivo físico, en 1990 interpretou o seu segundo filme importante, a comedia *Ghost*, con Demi Moore e Whoopi Goldberg. O filme foi nomeado para varios óscares, pero só acadou o de mellor guión e o de mellor actriz secundaria. Ao ano seguinte foi elixido pola revista *People* como home vivo máis sexi.

Dende o ano 1996 ata o ano 2000 Swayze tivo que deixar de actuar como consecuencia dunha caída de cabalo, que lle rompeu as dúas pernas e lle ocasionou outras feridas e lesións. En 2001 filma *Donnie Darko* e en *2004* un remake de ''King Solomon's Mines*. Durante todo este tempo non abandonou o teatro nin tampouco as series de televisión, aínda que non tivo moitos papeis principais. A súa última produción foi de feito a serie *The Beast'', cando xa anunciara publicamente que padecía cancro.

### Vida persoal e falecemento 
Swayze casou o 12 de xuño de 1975 con Lisa Niemi, e permaneceu casado ata a súa morte. Non tiveron fillos. Era afeccionado aos cabalos e sabía pilotar unha avioneta.

En xaneiro de 2008 foille diagnosticado un cancro de páncreas, que fixo público. Durante os dous últimos anos da súa vida mesturou as súas aparicións públicas para recadar diñeiro para a loita contra a enfermidade, con tratamentos médicos de quimioterapia e operacións. Faleceu de cancro no verán de 2009.

## Filmografía
Tequila (homónimos)

Co nome de **tequila** podemos referirnos a:

* O **tequila**, unha bebida alcólica típica de México.
* **Tequila**, unha poboación e municipio do estado de Xalisco.
* **Tequila**, municipio do estado de Veracruz.
* **Tequila**, volcán situado no municipio de Tequila (Xalisco).
* **Tila Tequila**, modelo californiana de orixe vietnamita.
* **Efecto Tequila**, crise económica de México en 1994.
* **Tequila**, unha banda de música pop.
* **Tequila**, un personaxe d'*O detective Conan*.
Marta (homónimos)

O termo **Marta** pode referirse a:

***Marta**, mamífero carnívoro, ***Martes martes***, coñecido comunmente como **marta** ou **martaraña**;
***Marta cibelina**, ***Martes zibellina***, marta de menor tamaño que a común;
***Marta**, nome de muller; 
***Marta de Betania** (Santa Marta), personaxe bíblica, irmá de Lázaro e María de Betania.

Como topónimo, pode referirse a:

;Fóra de Galiza

;En Italia
***Marta**, comuna italiana;
***Río Marta**, río italiano do Lacio.

## Véxase tamén
### Outros artigos
***Marza**, lugar da parroquia de Oleiros, no concello de Silleda.
Dimitris Christofias

miniatura|dereita|250px|Dimitris Christofias
**Dimitris Christofias**, en grego **Δημήτρης Χριστόφιας**, nado en Dikomo o 29 de agosto de 1946 e finado en Nicosia o 21 de xuño de 2019, foi un político chipriota, que foi presidente de Chipre de 2008 a 2013.

## Traxectoria 
Christofias foi o secretario-xeral do AKEL, un partido marxista-leninista. Venceu nas eleccións presidenciais no 2008 na segunda rolda de votacións. Durante toda a campaña electoral, prometeu reiniciar conversacións cos chipriotas turcos, co fin de encontrar unha solución para o conflito chipriota e a reunificación da illa. Tamén apoiou o peche das bases militares británicas en Chipre. É o primeiro presidente comunista do Chipre.

## Notas
Yurihonjō

**Yurihonjō** (由利本荘市, ゆりほんじょうし, *Yurihonjō-shi*) é un concello da prefectura de Akita no Xapón. Está situado ao suroeste da prefectura e da rexión de Tōhoku, na illa de Honshū. A súa superficie é de 1.209,08&nbsp;km², a poboación é de 85.920 habitantes (2009) e ten unha densidade de poboación de 71,1 h/km².

O concello de Yurihonjō limita cos concellos de Akita, Daisen, Yokote, Ugo, Yuzawa (que son da prefectura de Akita); de Yuza, Sakata e Mamurogawa (que son da prefectura de Yamagata).

## Historia 
A cidade de Yurihonjō foi fundada após a fusión do concello da cidade de *Honjō* e 7 concellos de vilas do distrito de Yuri (*Yashima*, *Iwaki*, *Yuri*, *Nishime*, *Chōkai*, *Higashiyuri* e *Ōuchi*) no ano 2005.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Yurihonjō .
Lucha Reyes

**Lucila Justina Sarcines Reyes de Henry**, coñecida como **Lucha Reyes**, nada en Lima o 19 de xullo de 1936 e finada o 31 de outubro de 1973, foi unha cantante peruana tamén coñecida polo pseudónimo *La Morena de Oro del Perú*. Acadou unha enorme popularidade tanto dentro do seu país coma no conxunto de países hispanos.

## Discografía 
## Véxase tamén 
### Ligazóns externas 
* "La Flor de la Canela", valse de Chabuca Granda interpretado por Lucha Reyes.
* "Jamás impedirás", valse de José Escajadillo interpretado por Lucha Reyes.
* "Que Viva Chiclayo", mariñeira de Luis Abelardo Núñez interpretado por Lucha Reyes.
Saikai

**Saikai** (西海市, さいかいし, *Saikai-shi*) é un concello da prefectura de Nagasaki no Xapón. Está situado ao noroeste da illa de Kyūshū e no centro da prefectura, na península de Nishisonogi. A súa superficie é de 241,95&nbsp;km², a poboación é de 31.782 habitantes (2009) e ten unha densidade de poboación de 131 h/km².

A cidade de Saikai foi fundada pola fusión de 5 concellos de vilas do distrito de Nishisonogi (de *Seihi*, de *Ōseto*, de *Saikai*, de *Ōshima* e de *Sakito*) no ano 2005.

O concello de Saikai limita cos concellos de Nagasaki e Sasebo.

## Véxase tamén 
### Ligazóns externas 
* Sitio web oficial da cidade de Saikai .
Yuzawa, Akita

**Yuzawa** (湯沢市, ゆざわし, *Yuzawa-shi*) é un concello da prefectura de Akita no Xapón. Está situado ao sueste da prefectura e da rexión de Tōhoku, na illa de Honshū. A súa superficie é de 790,72&nbsp;km², a poboación é de 52.495 habitantes (2009) e ten unha densidade de poboación de 66,4 h/km².

O concello de Yuzawa limita cos concellos de Yurihonjō, Ugo, Yokote, Higashinaruse (que son da prefectura de Akita); de Mamurogawa, Kaneyama, Shinjō, Mogami (que son da prefectura de Yamagata); de Kurihara e Ōsaki (que son da prefectura de Miyagi).

## Personaxes de sona 
* Ono no Komachi (小野 小町, おの の こまち, aproximadamente 825 – 900 d.C.) - Foi unha poeta de waka (poesía xaponesa) do período Heian.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Yuzawa .
Calomarde

**Calomarde** (**Calomart** en aragonés) é un municipio da provincia de Teruel, na Comunidade Autónoma de Aragón, España. Está situado no centro da comarca da Sierra de Albarracín e a 50 km de Teruel. A súa superficie é de 28,18&nbsp;km², e no 2007, segundo o INE tiña 90 habitantes.

## Historia 
O 21 de xuño de 1257, por privilexio do rei Xaime I dado en Teruel, este lugar pasa a formar parte de Sesma de Frías de Albarracín na Comunidade de Santa María de Albarracín, que dependían directamente do rei, perdurando este réxime administrativo até 1837.

## Notas 
## Véxase tamén 
### Ligazóns externas 
* Centro de Estudos da Comunidade de Albarracín (CECAL)
Takahagi

**Takahagi** (高萩市, たかはぎし, *Takahagi-shi*) é un concello da prefectura de Ibaraki no Xapón. Está situado ao nordeste da rexión de Kantō e ao nordeste da prefectura, na área da provincia histórica de Hitachi, na parte leste da illa de Honshū. A súa superficie é de 193,65&nbsp;km², a poboación é de 31.349 habitantes (2009) e ten unha densidade de poboación de 162 h/km².

O concello de Takahagi limita cos concellos de Kitaibaraki, Hitachiōta, Hitachi (que son da prefectura de Ibaraki); e Hanawa (este último é da prefectura de Fukushima).
Mitoyo

**Mitoyo** (三豊市, みとよし, *Mitoyo-shi*) é un concello da prefectura de Kagawa no Xapón. Está situado ao norte da rexión de Shikoku e ao oeste da prefectura, na illa de Shikoku. A súa superficie é de 222,66&nbsp;km², a poboación é de 69.158 habitantes (2009) e ten unha densidade de poboación de 311 h/km².

O concello de Mitoyo limita cos concellos de Kan'onji, Mannō, Kotohira, Zentsūji, Tadotsu (que son da prefectura de Kagawa); de Miyoshi e Higashimiyoshi (que son da prefectura de Tokushima).

## Historia 
A cidade de Mitoyo foi fundada pola fusión de 7 concellos do distrito de Mitoyo (*Nio*, *Takase*, *Toyonaka*, *Yamamoto*, *Saita*, *Takuma* e *Mino*) no ano 2006.

## Véxase tamén 
### Ligazóns externas 
* Sitio web oficial da cidade de Mitoyo .
Kosai

**Kosai** (湖西市, こさいし, *Kosai-shi*) é un concello da prefectura de Shizuoka no Xapón. Está situado na rexión de Tōkai, ao sur da rexión de Chūbu e no extremo oeste da prefectura, na zona oeste da provincia histórica de Tōtōmi, no centro da illa de Honshū. A súa superficie é de 86,65&nbsp;km², a poboación é de 60.611 habitantes (2010) e ten unha densidade de poboación de 699 h/km².

O concello de Kosai limita cos concellos de Hamamatsu (que é da prefectura de Shizuoka); e Toyohashi (este último é da prefectura de Aichi).

## Historia 
* 1 de abril de 1955 - A vila de Kosai foi fundada pola fusión de dous concellos de vilas e tres concellos de aldeas do distrito de Hamana.  
* 1 de xaneiro de 1972 - A vila de Kosai converteuse na cidade de Kosai.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Kosai .
* Sitio web oficial da cidade de Kosai .
Castro do Vieito

O **castro do Vieito** é un poboado castrexo situado na parroquia de Perre, no concello de Viana do Castelo, no norte de Portugal. O asentamento está construído nunha encosta virada ao sur, situándose a súa ocupación entre os séculos I a. C. e I d. C, coincidindo coa romanización.

Foi recentemente afectado, en cerca de 2/3 da súa área (aproximadamente 15.000m²), pola construción do IC1/A28,, tendo sido obxecto dunha escavación de emerxencia entre 2004 e 2005.

Foron encontrados restos de muros de construción de probables habitacións. Eran aínda visibles tres niveis de murallas. No interior destas encóntrase unha gruta natural, de pequenas dimensións, coñecida como Cova dos Mouros.

## Notas 
## Véxase tamén 
### Bibliografía 
* 
* 
* Silva, A. J. M. (2015), Vieito 1 , Corpus Virtual de Arte Rupestre do Noroeste Português (CVARN), Projecto ENARDAS, Universidade do Minho, Braga.
* Silva, A. J. M. (2015), Vieito 2 , Corpus Virtual de Arte Rupestre do Noroeste Português (CVARN), Projecto ENARDAS, Universidade do Minho, Braga.
* Silva, A. J. M. (2015), Vieito 3, Corpus Virtual de Arte Rupestre do Noroeste Português (CVARN)], Projecto ENARDAS, Universidade do Minho, Braga.
* 
* 
* 
* Costa, B. F. O., Pereira, G.; Silva, A. J. M.; Ramos Silva, M.; Carmo, S. J. C. (2010), Mössbauer study of haltern 70 amphora sherds from Castro do Vieito, North of Portugal, Journal of Physics: Conference Series 217 (2010) 012060. doi: 10.1088/1742-6596/217/1/012060.
* Costa, B. F. O.; Silva, A. J. M.; Wagner, F. E. and Wagner, U. (2011), Mössbauer studies of Haltern 70 amphorae from Castro do Vieito, North of Portugal, and of amphora sherds from kilns in the Roman provinces Hispania Baetica and Lusitania, Hyperfine Interact, Doi; 10.1007/s10751-011-0341-5
* Costa, B. F. O., Silva, A. J. M., Ramalho, A., Pereira, G. and Ramos Silva, M. (2011), X-ray compositional microanalysis and diffraction studies of Haltern 70 amphorae sherds. X-Ray Spectrometry. doi: 10.1002/xrs.1379
* Wagner, F. E.; Wagner, U-; Hausler, W; Costa, B. F. O.; Blot, J.-Y. ; Silva, A. J. M.; Bombico, S. (2016), 'Mössbauer and XRD studies of Roman amphorae buried in the sea for two millennia', Hyperfine Interactions, 237:57/December, Doi=10.1007/s10751-016-1282-9.
Risoterapia

A **risoterapia** é unha técnica psicoterapéutica que pretende producir beneficios mentais e emocionais por medio da risa. Non pode ser considerada unha terapia xa que non cura enfermidades en por si, pero nalgúns casos reforza positivamente o efecto dos tratamentos médicos aplicados para a curación. Xeralmente, as sesións de risoterapia lévanse a cabo en grupos aproveitando o contaxio entre persoas: o *efecto grupal* estimula aos que teñen dificultades para rir.

A risoterapia comparte principios coas técnicas de vida sa, segundo a cal é importante rirse dun mesmo. Así, axuda a desdramatizar as situacións da vida, desenvolvendo o espírito competitivo e optimista. De feito, as persoas que utilizan esta técnica aprenden a ter unha mellor visión de si mesmos, do seu contorno e das súas posibilidades. A risa axuda a ter unha mellor calidade de vida, sendo recomendable rirse durante un minuto tres veces ao día.

## Historia
Esta técnica é empregada dende moito tempo atrás coma un complemento non só en terapias mentais, senón tamén na curación de enfermidades corporais. Ao comezo, críase que a risoterapia tiña o poder de influír no corpo, especialmente nos bos estados de ánimo, os cales crean unha predisposición favorable para a curación corporal. Así, son moitos os casos nos que se atopa a risoterapia ao longo da historia:
*Na China os taoístas ensinaban que un simple sorriso aseguraba a saúde, a felicidade e a lonxevidade; pensaban que a saúde dunha persoa era proporcional ás veces que se ría durante o día.
* Na Idade Media un dos intres máis importantes era a actuación dos bufóns durante as comidas coa fin de producir hilaridade entre os comensais, co que se acadaba unha mellor dixestión.
*Richard Mulcaster (1530-1611) recomendaba a risa moderada coma exercicio.
*Robert Burton (1577-1640), erudito inglés, propoñía a risa coma método terapéutico.
*O filósofo alemán Kant (1724-1804) definía a risa coma ‘’un fenómeno psicosomático’’.
*O médico inglés William Battie (1703-1776), realizaba tratamentos aos enfermos mentais complementándoos co uso da risa.
*Sigmund Freud atribuíulle ás gargalladas o poder de liberar do organismo a enerxía negativa.
* William McDougall, profesor de psicoloxía na Harvard, afirma que a función biolóxica da risa é axudar a manter o benestar e a saúde psicolóxica 

## Notas
## Véxase tamén
### Bibliografía
*
*
*
*
Cigoto

200px|dereita|miniatura|Cigoto humano
miniatura|Cigoto humano no 1º día de desenvolvemento cos pronúcleos masculino e feminino visibles e os corpos polares.
O **cigoto** ou **zigoto** é a célula diploide resultante da unión dos núcleos haploides (cariogamia) de dúas células mutuamente compatibles. É o produto inicial da reprodución sexual.
## Cigoto animal 
Nos animais, o cigoto chámase *ovo* e resulta da unión de dous gametos: óvulo e espermatozoide. É unha célula totipotente, ou sexa, é capaz de gardar as características xenéticas dos proxenitores, podendo xerar todas as liñaxes celulares do organismo adulto.

A través de varias divisións mitóticas dá orixe a un novo individuo (embrión). A cantidade e a distribución do vitelo varían de acordo co organismo considerado e dependen, inclusive, do tipo de desenvolvemento do embrión.
## Cigoto vexetal 
Nas plantas verdes, o cigoto vai dar orixe ao esporófito, a fase diploide que produce esporas; a xerminación desas esporas dá orixe ao gametófito, capaz de producir os gametos haploides. Nas espermatófitas, o cigoto primeiro transfórmase nun embrión que se atopa dentro da semente, pteridófitas, o cigoto desenvólvese directamente na planta adulta.

Nos fungos, o cigoto é a célula resultante da fusión dos núcleos de dúas hifas sexualmente compatibles e dá orixe a unha cigóspora, que produce unha nova hifa cuxos núcleos irán xerar esporas capaces de se desenvolver en novos individuos haploides.

## Notas
Carotenoide

miniatura|250px|Beta-caroteno
[miniatura|267x267px|A cor laranxa da cenoria está causada, en parte, polo [beta-caroteno.|esquerda]]

Os **carotenoides ** son pigmentos orgánicos que se atopan de xeito natural en plantas e outros organismos fotosintéticos como algas, e ademais nalgunhas clases de fungos e bacterias. Coñécese a existencia de máis de 700 compostos pertencentes a este grupo. Poden ser carotenos (só formados por C e H) ou xantofilas (que conteñen ademais O).

## Características
Son substancias terpénicas clasificadas como tetraterpenoides. Os átomos de carbono nos carotenoides atópanse ordenados formando cadeas poliénicas conxugadas en ocasións terminadas en aneis de carbono. Aos carotenoides que conteñen átomos de osíxeno coñéceselles máis especificamente como xantofilas. Os restantes constitúen o grupo dos chamados carotenos.

A súa cor, que varía desde amarelo pálido, pasando por alaranxado, até vermello escuro, atópase directamente relacionado coa súa estrutura: os enlaces dobres carbono-carbono interaccionan entre si nun proceso chamado conxugación. Mentres o número de enlaces dobres conxugados aumenta, a lonxitude de onda da luz absorbida tamén o fai, dando ao composto unha aparencia máis avermellada. Por exemplo, o fitoeno, que posúe unicamente tres enlaces dobres conxugados, absorbe luz no rango ultravioleta, aparecendo, por tanto, sen cor á vista, o licopeno, composto que confire a súa cor vermella ao tomate contén 11 enlaces dobres conxugados. Existen tamén carotenoides de cor verde (dseta-caroteno), alaranxado (beta-caroteno), e amarelo (neurosporaxantina).

En organismos fotosintéticos os carotenoides desempeñan un papel vital nos centros de reacción, xa sexa participando no proceso de transferencia de enerxía, ou protexendo o centro de reacción contra a autooxidación. Nos organismos non fotosintéticos, os carotenoides foron vinculados aos mecanismos de prevención da oxidación.

Prudúcenos plantas, algas, bacterias e fungos. Os animais son incapaces de sintetizar carotenoides e deben obtelos a través da súa dieta, sendo estes compostos importantes pola súa función biolóxica como pro-vitamina A.

Como exemplo destes compostos na natureza, podemos citar ao carotenoide mellor coñecido, o que dá ao grupo o seu nome, o caroteno, atopado en cenorias é responsable da súa cor alaranxada brillante. A cor rosada do flamengo e o do salmón, e a coloración vermella das lagostas, tamén son producidos por carotenoides.

Entre as aplicacións máis importantes dos carotenoides podemos mencionar o seu uso como pigmentos naturais, así como o seu papel como complemento alimenticio.
Cynfarch Oer

**Cynfarch Oer**, tamén coñecido como **Cunomarcus** ou **Cynfarch ap Meirchion**, foi probabelmente rei no século VI do reino de Rheged, que se cre que estaba situado no noroeste de Inglaterra e no suroeste de Escocia.

## Historia 
Non se coñece casen ada de Cynfarch. Aparece nas liñaxes galesas antigas dos britónicos 'Homes do Norte' como fillo do igualmente escuro Meirchion Gul (Marciano *o Delgado*) e como pai do moito mellor documentado Urien Rheged. O seu nome foi malia todo ben lembrado e a súa familia foi coñecida como os 'Cynferchyn' na súa honra. O seu pouco glorioso epíteto *Oer* probabelmente significa '(o) Non Benvido' (literalmente 'frío').

Considérase que Cynfarch reinou en Rheged antes que Urien. De aí o topónimo Dunragit (en gaélico Dùn Reicheit), preto de Stranraer, que aparentemente contén a palabra 'Rheged' e as historias de March ap Meirchion (ou Cunmarch ap Meirchion) na mesma área. Se cadra foi un dos que participou na Batalla de Arfderydd en 573.
Meirchion Gul

**Meirchion Gul** foi rei de Rheged, un reino Britónico na área do que se chamou o *Hen Ogledd* (hoxe no norte de Inglaterra). Reinou probabelmente a finais do século V.

Non se coñece moito sobre Meirchion. O seu epíteto significa *o Delgado*. É mencionado no *Bonedd Gwŷr y Gogledd*, un texto xenealóxico en galés medio, como fillo do igualmente escuro Gwrwst Lledlwm, un neto de Coel Hen. Dise tamén que foi o avó do moito mellor documentado Urien Rheged. Suponse que, como Urien, todos eles gobernaron Rheged.

Os seus dous fillos,  Cynfarch Oer e Elidyr Llydanwyn, encabezan dúas dinastías posteriores. Cynfarch Oer foi o pai de Urien. Hai quen suxire que outro fillo, Elidyr Llydanwyn (*o Forte e Fermoso*), pai de Llywarch Hen, foi o gobernante dun non documentado 'Rheged Meridional'.
Alesha Dixon

**Alesha Anjanette Dixon**, máis coñecida coma **Alesha Dixon**, nada o 7 de outubro de 1978 en Welwyn Garden City (Hertfordshire), é unha cantante de rhythm & blues e pop inglesa.

## Traxectoria 
Foi compoñente do trío feminino inglés Mis-Teeq e asemade é mestra de cerimonias, compositora, cantante, presentadora de televisión e modelo ocasional. En 2007 gañou no seu país o concurso de baile *Strictly Come Dancing*.

Coma solista, gravou dous álbums de estudio: *Fired Up*, publicado en febreiro de 2008 despois de ser cancelada a súa publicación polo fracaso dos dous primeiros sinxelos; e *The Alesha Show*, editado oito meses despois en novembro dese mesmo ano. Este último traballo inclúe o seu éxito, *The Boy Does Nothing*, que acadou o número un nas listas españolas  e checas , e o quinto posto nas listas británicas .

## Notas 
## Véxase tamén 
### Ligazóns externas 
* Páxina Oficial de Alesha Dixon
Alasca (homónimos)

**Alasca** ou **Alaska** pode referirse a:

***Alasca**, un dos estados dos Estados Unidos.
***Península de Alasca**
***Alaska**, cantante hispano-mexicana.
ASP

**Asp** pode referirse a:

*Toxina amnésica dos moluscos
*ASP, unha banda alemá de rock alternativo.
*Asp, un foguete sonda estadounidense.
*Active Server Pages, unha tecnoloxía web de Microsoft.
*Unha abreviatura para o ácido aspártico